കരാറുകാര് ധര്ണ സംഘടിപ്പിച്ചു കോഴിക്കോട് : ഓള് ഗവണ്മെന്റ്് കോണ്ട്രാക്ടേഴ്സ് ഫെഡറേഷന്, വാട്ടര് അതോറിറ്റി സൂപ്രണ്ടിങ് എന്ജിനിയറുടെ ഓഫീസിനുമുന്നില് ധര്ണനടത്തി. ജലജീവന് മിഷന് വഴി നടപ്പാക്കുന്ന പദ്ധതികള്ക്ക് ഒന്നിച്ച് ടെന്ഡര് വിളിച്ചതില് പ്രതിഷേധിച്ചായിരുന്നു ധര്ണ. ഗ്ലോബല് ടെന്ഡര് റദ്ദ്ചെയ്ത് ചെറുകിട കരാറുകാര്ക്ക് പണി നല്കണമെന്നാണ് ആവശ്യം. ജില്ലാ പഞ്ചായത്തംഗം നാസര് എസ്റ്റേറ്റ്മുക്ക് ഉദ്ഘാടനംചെയ്തു. കെ. ഷാജന് അധ്യക്ഷനായി. സംഘടനാ ഭാരവാഹികളായ പി. നാഗരത്നന്, പി. സോമശേഖരന്, എന്. റിയാസ്, ബിപിന് കുമാര്, വി. ജ്യോതി ബാസു, മുഹമ്മദാലി, ജിതിന് ഗോപിനാഥ് എന്നിവര് സംസാരിച്ചു.The post കരാറുകാര് ധര്ണ സംഘടിപ്പിച്ചു first appeared on MalayalamExpressOnline.